Դասընթացի մեկնարկին ներկա էր Սպիտակի քաղաքապետ Գագիկ Սահակյանը, որն իր ողջույնի խոսքում աշակերտներին ասաց, որ պետք է լուրջ վերաբերվել էներգախնայողության և վերականգնվող էներգիայի խնդիրներին: «Մենք արդեն իսկ Սպիտակում իրականացնում ենք աշխատանքներ՝ մեր շենքերի ջերմամեկուսացման ուղղությամբ: Փորձում ենք խնայողաբար օգտագործել էներգիան, ավելի քիչ ծախսել՝ էներգիա ստանալու համար և կրճատել ջերմոցային գազերի արտանետումը»: